text: Faldt ned gennem tag i fuldskab
  17 maj 2014 kl. 05.54
  En 18-årig mand blev sent fredag aften kvæstet, da han i beruset tilstand og kådhed var klatret op på taget af Dagli'brugsen i Højer og pludselig faldt tre meter ned i butikken.
  I første omgang troede politiet, at der var tale om et indbrud, der var gået galt, da alarmen indløb kl. 23,30.
  - Det var imidlertid nogle unge, der var til fest i området, som var kravlet op på taget for at gå på det for sjov. Og det er altså ikke godt at kombinere det med alkohol, siger vagtchef Erik Lindholdt, Syd- og Sønderjyllands Politi.
  Den 18-årige mand faldt omkring meter ned, oplyser vagtchefen.
  Den 18-årige blev kørt til Flensborg Sygehus. Politiet kendte lørdag morgen ikke hans tilstand.
  